Agrikultura sa Pilipinas

Nagpapatrabaho ang agrikultura sa Pilipinas ng 27.7% ng manggagawang Pilipino , ayon sa Bangkong Pandaigdig.http://data.worldbank.org/indicator/SL.AGR.EMPL.ZS?locations=PH

 Bigas 

Ang Pilipinas ay ika-8 sa paggawa ng bigas sa mundo, na nananagot sa 2.8% ng pandaigidang produksyon ng bigas. Naging pinakamalaking tagapag-angkat () ng bigas din ang Pilipinas noong 2010. Noong 2010, halos 15.7 milyong metriko tonelada ng palay ang naaani. Noong 2010, nag-ambag ang palay sa 21.86% ng kabuuang nadagdag na halaga () sa agrikultura at 2.37% ng GNP. Ang pagkasarili sa bigas ay umabot sa 88.93% noong 2015.

Lumago nang malaki ang produksyon ng bigas sa Pilipinas mula dekada 1950. Nagparami sa naaani ang mga pinabuting uri ng bigas na nalinang noong Berdeng Rebolusyon, kabilang ang nagawa sa Pandaigdigang Surian sa Pananaliksik sa Palay na nakabase sa Pilipinas. Naparami rin ang naaani dahil sa dumaraming paggamit ng mga pataba. Tumaas ang balasak na produktibidad () mula 1.23 metriko tonelada bawat ektarya noong 1961 patungo sa 3.59 metriko tonelada bawat ektarya noong 2009.

Naparami nang malaki ang ani sa pamamagitan ng patabang foliar (Rc 62 -> 27% dagdag, Rc 80 -> 40% dagdag, Rc 64 -> 86% dagdag) batay sa mga Pambansang Balasak ng PhilRice.

Ipinapakita sa talahanayan sa ibaba ang ilan sa mga agrikulturang produkto ng bansa sa bawat rehiyon.

RehiyonBigasMaisNiyogTuboPinyaPakwanSagingIlocos1,777,122490,94339,46319,51219726,93643,164Cordillera (CAR)400,911237,8231,16551,78781414126,576Lambak ng Cagayan2,489,6471,801,19477,118583,80835,1297,416384,134Gitnang Luzon3,304,310271,319167,737678,4391,6577,10358,439NCR0000000CALABARZON392,90764,8231,379,2971,741,70688,6602,95096,306MIMAROPA1,081,833125,492818,14604483,192168,299Kabikulan1,264,448243,9081,105,743239,010130,5955,59876,452Kanlurang Kabisayaan1,565,585213,362294,5471,682,94012,68783,336200,222Rehiyon ng Pulo ng Negros557,632185,747274,31513,440,2599,468546157,974Gitnang Kabisayaan269,801101,333274,069241,5739981,161126,220Silangang Kabisayaan955,70991,1451,165,867179,3637,186670227,223Tangway ng Zamboanga661,775220,1801,682,1211071,657638281,856Hilagang Mindanao725,1201,216,3011,851,7023,065,4631,468,3862,0241,832,173Rehiyon ng Davao441,868224,1002,246,188208,74326,8801,0703,455,014Soccsksargen1,291,6441,239,2751,159,818680,383794,3342,1321,159,091Caraga653,431118,774804,72202,6823,010259,738ARMM488,215673,0361,393,168113,34392180531,048

 Asukal 
Mayroong hindi bababa sa 19 lalawigan at 11 rehiyon na nagluluwal ng tubo sa Pilipinas. Nilalalaan ang 360,000 hanggang 390,000 ektarya sa produksyon ng tubo. Matatagpuan ang mga pinakamalaking tubuhan sa Rehiyon ng Pulo ng Negros, kung saan makikita ang 51% ng pinagtataniman ng tubo. Sinusundan ito ng Mindanao na nananagot sa 20%; 17% naman sa Luzon; 07% sa Panay; at 04% sa Silangang Kabisayaan. Tinatantya na pagsapit ng 2012, ang industriya ay nagpapatrabaho sa 700,000 manggagawa sa tubuhan na nakakalat sa 19 lalawigan na nagluluwal ng asukal.

Mas nauna pa ang pagtatanim ng tubo sa Pilipinas kaysa sa pakikipag-ugnayan sa mga Kastila. Ang asukal ay naging pinakaimportanteng iniluwas sa agrikultura ng Pilipinas mula hulihan ng ikalabing-walong dantaon at gitna ng dekada 1970. Noong dekada 1950 at 1960, higit sa 20 bahagdan ng kita ng mga iniluluwas ng Pilipinas ay nanggaling sa industriya ng asukal. Mula 1913 hanggang 1974, tinamasa ng industriya ng asukal sa Pilipinas ang mga magagandang terminong pangkalakal sa Amerika, na may pantanging pribilehiyo sa protektadong at tinustusang Amerikanong merkado sa asukal.

 Niyog 

Mahalaga ang papel ng niyog sa pambansang ekonomiya ng Pilipinas. Ayon sa mga numerong inilathala noong Disyembre 2015 ng Organisasyon sa Pagkain at Agrikultura ng mga Nagkakaisang Bansa, ang bansa ay nangunguna sa mundo sa paggawa ng niyog, nag-ani ng 19,500,000 tonelada noong 2015. Food And Agriculture Organization of the United Nations: Economic And Social Department: The Statistical Division  [Organisasyon sa Pagkain at Agrikultura ng mga Nagkakaisang Bansa: Kagawaran sa Ekonomiya at Lipunan: Pang-estadistikang Paghahati] (sa Wikang Ingles).  Kadalasan, nakatipon ang produksyon ng Pilipinas sa mga taniman ng katamtamang sukat. Nakalaan ang 3.5 milyon ektarya sa produksyon ng niyog sa Pilipinas, na sumasakop sa 25 bahagdan ng kabuuang lupaing pang-agrikultura sa bansa. Noong 1989, tinantya na mula 25 bahagdan hanggang 33 bahagdan ng populasyon ay bahagyang o lubusang nakadepende sa mga niyog para sa kani-kanilang hanapbuhay. Sa kasaysayan, naging sentro ng produksyon ng niyog ang mga rehiyon ng Timog Katagalugan at Kabikulan sa Luzon at ang Silangang Kabisayaan. Noong dekada 1980, naging mahalagang rehiyon din ang Kanlurang Mindanao at Timog Mindanao sa pagluluwal ng niyog.Ronald E. Dolan, ed. Philippines: A Country Study [Pilipinas: Isang Pag-aaral ng Bansa] (sa Wikang Ingles). Washington: GPO para sa Library of Congress, 1991.

 Abaka 

Ayon sa Pangasiwaan sa Pagpapaunlad ng Industriya ng Himaymay, nagbigay ang Pilipinas ng 87.4% ng abaka sa mundo noong 2014, na ipinagkita ng Pilipinas ng US$111.33 milyon. Mas malaki pa rin ang pangangailangan kaysa sa suplay. Nanggaling ang natitira mula sa Ecuador (12.5%) at Costa Rica (0.1%). Nakagawa ang Kabikulan sa Pilipinas ng 27,885 metriko tonelada ng abaka noong 2014, ang pinakamalaki sa anumang rehiyon ng Pilipinas.  Inulat ng Programa ng Pagpapaunlad ng Kabukiran sa Pilipinas (PRDP) at Kagawaran ng Agrikultura na mula 2009-2013, 39% ang ambag ng Kabikulan sa paggawa ng abaka sa Pilipinas habang ang napakalaking 92% ay nagmumula sa Catanduanes. 24% ang ambag ng Silangang Kabisayaan, ang ikalawa sa paggawa, at sa rehiyon ng Davao, ang ikatlo sa paggawa, ay may 11% ng kabuuang produksyon. Halos 42 bahagdan ng kabuuang kargamento ng abaka mula sa Pilipinas ay napunta sa United Kingdom noong 2014, anupat ito ang nangunguna sa pag-aangkat. Nag-angkat ang Alemanya ng 37.1 bahagdan o 7,755 metriko tonelada (MT) ng kalamnan ng abaka mula sa Pilipinas.  Tumaas ng 20 bahagdan ang benta ng abakang lubid noong 2014 tungo sa kabuuang 5,093 MT mula sa 4,240 MT, kung saan halos 68 bahagdan ang hawak ng Estados Unidos sa merkado.

 Mga sanggunian 

Kategorya:Agrikultura sa Pilipinas